ভোটমুখী বঙ্গে দুটি নয়া রেলপথ উপহার মোদি সরকারের , বাড়বে কর্মসংস্থান

ওয়েবডেস্ক- ভোটমুখী বঙ্গে (Assembly Election 2026) বাংলার মানুষের মন পেতে বড় উপহার মোদি সরকারের (Modi Government) । পণ্য পরিবহণে গতি আনতে পশ্চিমবঙ্গ (West Bengal) ও ঝাড়খণ্ডের (Jharkhand) মধ্যে দুটি বড় মাল্টি-ট্র্যাকিং প্রকল্পের অনুমোদন দিল কেন্দ্রীয় মন্ত্রিসভা। এই কথা এক্স হ্যান্ডেলে জানিয়েছে প্রধানমন্ত্রী মোদি। ‘পিএম গতি শক্তি’ মাস্টার প্ল্যানের (PM Gati Shakti’ Master Plan) আওতায় হবে কাজ। এই প্রকল্প বাস্তবায়িত হলে পণ্যবাহী ট্রেন চলাচলে সুবিধা হবে। এর ফলে আগের তুলনায় অনেক কম সময়ে ঝাড়খণ্ড থেকে খনিজ দ্রব্য বা অন্যান্য যাবতীয় সামগ্রী পৌঁছে যাবে বাংলায়।

পশ্চিমবঙ্গ ও ঝাড়খণ্ডের শিল্পাঞ্চলগুলিকে যুক্ত করতে লাইন ও ডাবলিংয়ের খুব তাড়াতাড়ি শুরু হবে। সাঁইথিয়া-পাকুর ও সাঁতরাগাছি-খড়গপুর সেকশনে চতুর্থ রেললাইন তৈরি করা হবে। ফলে শিল্পক্ষেত্রে গতি আসবে বলেই মনে করা হচ্ছে। এই প্রকল্পের আওয়ায় থাকবে বাংলা ও ঝাড়খণ্ডের পাঁচ জেলা। এবার রেল মানচিত্রে সংযুক্ত হবে ১৯২ কিলোমিটার পথ। ফলে উপকৃত হবে বহু মানুষ, কর্ম সংস্থান বাড়বে।

Boosting rail connectivity and capacity in eastern India!

Cabinet has approved multitracking projects covering 5 districts of West Bengal and Jharkhand. These projects will enhance efficiency, reduce congestion and strengthen connectivity across these states. They will also…

— Narendra Modi (@narendramodi) March 10, 2026

আরও পড়ুন- বুধেই দিল্লিতে কেন্দ্রীয় কমিটির সঙ্গে বৈঠকে বসছে বঙ্গ বিজেপি, প্রার্থী বাছাইয়ের ইঙ্গিত!

প্রধানমন্ত্রী এক্স হ্যান্ডেলে লিখেছেন, পূর্ব ভারতে রেল যোগাযোগ এবং সক্ষমতা বৃদ্ধি! মন্ত্রিসভা পশ্চিমবঙ্গ এবং ঝাড়খণ্ডের ৫টি জেলা জুড়ে মাল্টিট্র্যাকিং প্রকল্প অনুমোদন করেছে। এই প্রকল্পগুলি দক্ষতা বৃদ্ধি করবে, যানজট কমাবে এবং এই রাজ্যগুলিতে যোগাযোগ জোরদার করবে। এগুলি মাল পরিবহনের উন্নতি করবে, অর্থনৈতিক কর্মকাণ্ডকে সমর্থন করবে এবং টেকসই, কম কার্বন পরিবহনকে এগিয়ে নেবে।‘